ྱག་བཤགས་མཆོད་བསྟོད་གསོལ་བ་འདེབས༔ བསྔོ་བ་སྨོན་ལམ་ཡན་ལག་
སྦྱར༔ ནང་གྱི་སྤྱོད་ཚུལ་རྣམ་པ་བཅུ༔ བཀའ་རྒྱུད་ཀློག་དང་མདོ་གཟུངས་བརྗོད༔
འཆད་དང་བརྩོན་དང་བརྩོམས་པ་དང་༔ གཞན་ལ་ལེགས་བརྗོད་སླབ་པ་དང་༔
བཀྲོལ་དང་འགྲོལ་ལ་སོགས་པའོ༔༔ གསང་བའི་སྤྱོད་ཚུལ་རྣམ་པ་བཅུ༔ ཕྱི་ནང་
186

གབ་པ་སྲོག་འཛིན་་རྒྱུད།
༼ཅའོ༽
གསང་བ་ཡང་གསང་ལ༔ གྱེར་དབྱངས་དམིགས་བསྐུལ་འཕྲིན་ལས་བཅོལ༔ བསྙེན་
པ་དག་གི་མཆོད་འབུལ་ནས༔ བཟླས་བརྗོད་འཛབ་བསྙེན་གྲངས་ཐུན་ནོ༔༔ ཡིད་ཀྱི་
གསུམ་པོ་འདི་ལྟ་སྟེ༔ དང་པོ་ཕྱི་ཡི་སྤྱོད་ཚུལ་བཅུ༔ དགེ་བ་བླངས་ཏེ་སྡིག་སྤངས༔
རང་སྤྱོད་གཞན་ལ་ཡིད་རངས་དང་༔ སྤྱོད་ཀྱི་ཐོས་ཙམ་ལའང་སྨོན་འདུན་དང་༔
དད་གུས་བརྩེ་སེམས་རྒྱར་བསྐྱེད་དེ༔ ནང་གི་སྤྱོད་ཚུལ་རྣམ་པ་བཅུ༔ དཀྱིལ་འཁོར་
གཞལ་ཡས་ལྷ་སྐུ་སོགས༔ རྟེན་གསུམ་དག་ལ་ཡིད་སྨོན་གྱི༔ རང་འཛུགས་གཞན་
སྤྲོད་དཔུང་ཡང་བསྐུལ༔ དགེ་བ་བསྒྱུར་ལ་ངལ་མེད་བསྒྲུབ༔ དག་པའི་ལམ་སྡོང་
གྲོགས་གི་འདེབ༔ གསང་བའི་སྤྱོད་ཚུལ་རྣམ་པ་བཅུ༔ མཉམ་བཞག་བསམ་གཏན་
ཏིང་འཛིན་བསྒོམ༔ མི་ཡེངས་མི་འགྱུར་རྩེ་ཅིག་སེམས༔ བདེ་སྟོང་གསལ་དང་
གསུམ་ལ་རྟོག༔ དོན་ལ་གནས་དང་སྤྲོས་བྲལ་གྱི༔ གསང་སེམས་མནག་པ་ཕུར་
ཚུགས་བྱས༔ རྟག་ཏུ་བླངས་ལ་རྣམས་པ་བཅུ༔ བོན་ལ་ཞེ་ཙམ་ཞུགས་པ་ན༔ ལུས་
ངག་ཡིད་གསུམ་ཆ་བསྙོམས་ཀྱི༔ ནམ་མཁའི་ཁྱབ་པའི་སེམས་ཅན་ལ༔ སྙིང་རྗེ་
བདག་ཕྱོགས་མེད་པ་དང་༔ ཀུན་ལ་བརྩེ་བའི་བྱམས་པ་དང་༔ སྡུག་བསྔལ་བྲལ་
བའི་དགའ་བ་དང་༔ དབྱེ་འཕྲི་མེད་པའི་བཏང་བསྙོམས་དང་༔ ཆ་ལུགས་ལྔ་ལྡན་
ཕྱག་རྒྱ་དང་༔ ནང་ནུབ་ལུས་ཀྱི་ཟས་ཕྱག་དང་༔ གད་བདར་ཁྲུས་དང་གཙང་སྦྲ་
དང་༔ མཆོད་ཕྱག་ངང་སྤྲོད་ངང་བསྲིང་དང་༔ སྙིང་པོ་རྒྱུན་དང་དགེ་ཆབ་དང་༔
རྟག་ཏུ་མི་འབྲལ་དམ་བཅའ་དང་༔ ཡི་དམ་ནར་མར་རྒྱུན་སྐྱོང་སོགས༔ རྟག་ཏུ་
བླངས་བའི་བོན་སྤྱོད་བཅུ༔ བཙོན་པས་ཐར་པའི་ལམ་ཕྱེད་ནས༔ བདེ་བ་བདེ་བའི་
དོན་དང་ལྡན༔ མདོ་རུ་བསྟན་པའི་དམ་ཚིག་གོ༔ དམིགས་སུ་བསྟན་པའི་དམ་ཚིག་
ལ༔ ཨ་དཀར་སྔགས་ཀྱི་དམ་ཚིག་སྟེ༔ རྩ་ལག་ཁྱད་པར་གསུམ་གྱིས་བསྟན༔ དང་
པོ་རྩ་བའི་དམ་ཚིག་ནི༔ སྤྱི་བོའི་གཙུག་ནས་ནོར་མི་དཔོག༔ ཕོ་བྲང་གཞལ་ཡས་
187

གསུང་རབ་སྒོ་མཛོད་རིན་པོ་ཆེའི་གླེགས་བམ། 143
མདངས་མི་འཕྲོགས༔ ས་ཆུ་རྒྱུན་གྱི་བྲན་མི་གཅོད༔ དྲི་མེད་ལམ་ལ་དགེ་མི་བསྒོ༔
གསང་སྒོ་གཉེན་པོ་ཡན་མི་གཞག༔ དེའི་ཡན་ལག་རྣམ་པ་བཅུ༔ གཏི་མུག་དཔོན་
གསས་ཡན་ལག་སྟེ༔ རིག་པའི་ལྷག་མཐོང་སྙིང་པོ་ཆེ༔ འདོད་ཆགས་གསས་མཁར་
ཡན་ལག་སྟེ༔ འདོད་དགུ་ལོངས་སྤྱོད་གཞི་བས་ཆེ༔ ཞེ་སྡང་གསང་བའི་ཡན་ལག་སྟེ༔
དངོས་གྲུབ་དམ་པ་འབྱུང་གནས་ཆེ༔ ང་རྒྱལ་སྔགས་ཀྱི་ཡན་ལག་སྟེ༔ འདུ་བྱེད་སྙིང་
པོ་མི་འགྱུར་ཆེ༔ འཕྲག་དོག་སྤྱི་དམ་ཡན་ལག་སྟེ༔ གཉིས་མེད་ལས་ཀྱི་སྙིང་པོ་ཆེ༔
བདུད་རྩིའི་གསང་བའི་ཡན་ལག་སྟེ༔ མི་འདོར་བའི་དམ་ཚིག་སྟེ༔ གདོད་ནས་མི་
སྤངས་བླང་བའི་རྒྱུ༔ གསང་ཤ་གར་ཆེན་གཟུགས་ཀྱི་བདུད༔ མེ་ལོང་ཡེ་ཤེས་དག་
པའི་རྩི༔ ཤིམ་ཕོད་དྲི་ཆེན་འདུ་བྱེད་བདུད༔ མཉམ་ཉིད་ཡེ་ཤེས་དག་པའི་རྩི༔ ཏིང་
མུར་སྐྱེ་རྩ་ཚོར་བའི་བདུད༔ སོར་རྟོག་ཡེ་ཤེས་དག་པའི་རྩི༔ ཏིང་མུར་ཏིང་ཤོ་བདུད༔
ནན་ཏན་ཡེ་ཤེས་གྲུབ་པའི་རྩི༔ ཐིག་ལེ་ཐབས་ཆེན་ཡེ་ཤེས་བདུད༔ སྟོང་ཉིད་ཡེ་ཤེས་
དག་པའི་རྩི༔ ཁྱད་པར་དམ་ཚིག་རྣམ་པ་ལྔ༔ གསང་དང་བསྒྱུར་དང་སྤྱོད་དང་སྟེ༔
མི་འདའ་དང་ནི་མི་སྤངས་བ༔ དང་པོ་གསང་བའི་དམ་ཚིག་ལྔ༔ གནས་དང་དུས་
དང་ལྷ་རྫས་དང་༔ དོན་རྟགས་རྒྱུ་འབྲས་རྣམ་པ་ལྔ༔ བསྒྱུར་བའི་དམ་ཚིག་རྣམ་པ་
ལྔ༔ ཕྱི་ནང་སྣོད་བཅུད་དུག་གསུམ་དང་༔ དུག་ལྔ་ཕུང་པོ་ཕྱག་རྒྱའོ༔༔ སྤྱོད་པའི་
དམ་ཚིག་རྣམ་པ་ལྔ་ནི༔ ཐབས་དང་ཤེས་རབ་རོལ་པ་དང་༔ ལྷ་དང་ཡེ་ཤེས་རོལ་པ་
ཡི༔ དབྱིངས་དང་ཡུལ་ཤེས་རོལ་པ་དང་༔ ཟད་མེད་གཡུང་དྲུང་རོལ་པ་དང་༔
མཁའ་ཀློང་ཡང་པའི་རོལ་པར་སྤྱད༔ མི་འདའ་བའི་དམ་ཚིག་ལྔ་༔ ཐུགས་དམ་ཆེན་
པོའི་བཀའ་མི་འདའ༔ སྤུ་གྲི་ནག་པོའི་སོ་མི་འདའ༔ ཉི་ཟླ་སྒྲོན་མེའི་དཔུང་མི་འདའ༔
ཡེ་སྲིད་རྒྱལ་པོའི་ཁྲིམས་མི་འདའ༔ ཐུགས་རྗེ་ཉག་ཐག་རྒྱུན་མི་འདའ༔ མི་སྤོངས་
དམ་ཚིག་རྣམ་ལྔ་ནི༔ གཏི་མུག་ཞེ་སྡང་ང་རྒྱལ་དང་༔ འཕྲག་དོག་འདོད་ཆགས་
188

གབ་པ་སྲོག་འཛིན་་རྒྱུད།
༼ཅའོ༽
རྣམ་པ་ལྔ༔ རང་གྲུབ་སྒོ་ཡིན་མི་སྤོང་ངོ་༔༔ གསང་སྔགས་ཁྱད་པར་དམ་ཚིག་ནི༔
ཐུགས་རྗེ་ཉི་མའི་སྒྲོན་མི་སྣུབ༔ གཡུང་དྲུང་གཏམ་པའི་རྫོངས་མི་གཤིགས༔ མེ་རི་
འབར་བའི་འོབ་མི་བཤིགས༔ སེང་གེ་དཀར་མོ་ལྟག་མི་བཅད༔ མེ་མ་མུར་གྱི་གདན་
མི་བཏིང་༔ ཁྲོ་ཆུ་ཁོལ་མ་སྐོམ་མི་བཏུང་༔ ཤེལ་འཕྲེང་ཐགས་པའི་ཉག་མི་བཅད༔
ཟ་མ་དོག་དུ་དུག་མི་སྤྱོད༔ ཐབས་དང་ཤེས་རབ་ཡ་མི་འབྲལ༔ ཤེལ་གྱིས་སྐས་ལ་
གདང་མི་འབོག༔ རཀྴ་སྲིན་པོའི་བུ་མི་གསོ༔ འདོད་པ་དགུ་འགྱུར་ནོར་མི་རྐུ་༔ དུག་
དང་འདྲེས་པའི་ཟས་མི་ཟ༔ བདུད་རྩི་ཆུ་བོའི་རྒྱུན་མི་བཅད༔ གཡུང་དྲུང་བསྣོལ་
མའི་དབལ་མི་བཅག༔ གཡུ་འབྲུག་སྔོན་མོའི་སྒྲ་མི་བཅག༔ མུན་པའི་སྣང་ལམ་སྒྲོན་
མི་བསྣུབ༔ ཡི་དམ་ལྷ་ལ་མཁོན་མི་བྱ༔ དམ་ཚིག་ལྷ་ལ་སྨེ་མི་མནོལ༔ ལས་ཀྱི་ལྷ་ལ་
དབང་མི་ཟ༔ ཕ་ཡི་ལུས་ལ་ཐོ་མི་མཚམས༔ མ་ཡི་ལུས་ལ་མངལ་མི་སྤྱོད༔ ཁྱད་པར་
དམ་ཚིག་ཉི་ཤུ་གསུམ༔ སྲུང་བའི་རྒྱུ་རུ་ངེས་པར་བསྟན༔ དེ་རྣམས་ཀུན་གྱི་ཉིང་
ལག་ཏུ༔ ཁ་ཟས་གོས་དང་གྲོགས་ཀྱི་གསུམ༔ དང་པོ་ཁ་ཟས་སྲུང་བྱ་ནི༔ ཤ་དང་
ཆང་དང་ཙོང་སྒོག་དང་༔ དང་པོ་ཤ་ནི་སྨེ་ཤ་དང་༔ ཉིང་ཤ་ཉེས་ཤ་དམིགས་པའི་
ཤ༔ ཡི་རངས་ཕུལ་དང་བྱིན་མི་བརླབས༔ དངོས་གྲུབ་མ་གྱུར་བཀའ་མི་གནང་༔ རྒྱུ་
རུ་མ་གྲོས་འགལ་འགྱུར་སྤངས༔ ཆང་ནི་བསྙོ་དང་མྱོས་དང་ཟིན༔ རྩུབ་དང་ཨུན་
དུག་གསར་རོ་བ༔ བདག་མེད་ལུས་ཀྱི་མི་ཆུམ་པ༔ དངོས་གྲུབ་མ་འགྱུར་བཀའ་མ་
གནང་༔ རྒྱུ་རུ་མ་གྲོལ་འགལ་གྱུར་སྤངས༔ རྩང་ནི་ཚ་སྤོས་རིགས་ལ་སོགས༔ ཁམས་
ཀྱི་རྩལ་ལ་སྐྱོན་རྒྱུ་བས༔ དངོས་གྲུབ་མི་འགྱུར་བཀའ་མ་གནང་༔ རྒྱུ་རུ་མ་གྲོས་
འགལ་གྱུར་སྤངས༔ ལྒག་རིགས་སྔོ་དང་ལས་བྱུང་པའི༔ འཇུགས་མི་མཐུན་པ་གང་
བྱུང་ཡང་༔ དངོས་གྲུབ་མི་འགྱུར་བཀའ་མ་གནང་༔ རྒྱུ་རུ་མ་གྲོས་འགལ་གྱུར་
སྤངས༔ གོས་ནི་གནང་བ་མ་ཐོབ་པའི༔ ཆས་བརྒྱན་ཅན་དང་ཕུ་དུང་ཅན༔ སྨ་གོས་
189

གསུང་རབ་སྒོ་མཛོད་རིན་པོ་ཆེའི་གླེགས་བམ།
143
སྨེ་གོས་ཉམས་པའི་གོས༔ འགྱུར་བའི་གོས་དང་དམན་པའི་གོས༔ ཐ་མལ་སྐྱེ་བོའི་
ཆས་སོགས་སྤངས༔ གྲོགས་ནི་དམན་དང་ཕྱར་ལ་གཡེང་༔ མཚན་དང་མི་ལྡན་
མི་གཅིག༔ དབང་དམ་མི་མཚུངས་ལོག་པར་ཁྲིད༔ བསྙོམ་འགོ་བརླག་བདྷོལ་བསླུ་
བྲིད་ཅན༔ སྤྲོ་ཐུང་བྱེད་མང་བློ་མི་ཐུབ༔ དེ་དག་སྤང་བར་བྱ་བའི་གྲོགས༔ རྩ་བ་
ཡན་ལག་ཉིང་ལག་གིས༔ སྤྱི་དགོས་བྱེ་བྲག་གང་བསྟན་པ༔ ཐེག་པ་ཆེ་ཆུང་རང་གི་
གཞལ༔ སྣ་ཚོགས་སྐྱེས་པའི་རྩི་ཐོག་དག༔ སོ་སོར་མཛེས་འཁྲུང་བསྟན་ན་ཡང་༔ ལ་
ལ་སྨན་ཏེ་ལ་ལ་དུག༔ དེ་ཕྱིར་དམ་ཚིག་རྣམ་གྲངས་ཡང་༔ མ་ནོར་སོར་སོར་གཞལ་
བར་གཅེས༔ གང་ཡང་རྩ་བ་དག་ནས་བཟུངས༔ ཡན་ལག་ཁྱད་པར་དེ་མཚུངས་
སྤྱོད༔ སྐྱོན་ཡོན་རྒྱལ་པོའི་ཁྲིམས་བཞིན་གཅེས༔ རྩི་དུག་བསྲེ་བར་མི་བྱའོ༔༔ རང་གི་
འདོད་པ་གསུམ་པ་སྲུང་དང་མ་བསྲུང་བའི་ཨི་ཡིན་གོང་འོག་བསྒྲིག་དུས་སྙམ་མོ༔༔
གསུང་པ་སྲུང་དང་མ་བསྲུང་བའོ༔༔ སྐྱོན་དང་ཡོན་ཏན་བསྟན་པ་ནི༔ རྩ་ལག་དམ་
ཚིག་མང་བསྟན་ཀྱང་༔ སྒོ་གསུམ་འབྱུང་འཇུག་དག་གི་འདུས༔ ལུས་ཀྱི་དམ་ཚིག་
ཉམས་འགྱུར་ན༔ འདིར་ཡང་ཚེ་ཐུང་ནད་མང་ཞིང་༔ དབང་པོ་ཉམས་དང་སྡུག་
བསྔལ་སྦྱང༔ དབུལ་འཕོང་བསོད་ནམས་དམའ་བར་འགྱུར༔ ཕྱི་མ་ངན་སོང་གནས་
རྒྱུད་ཅིང་༔ སྡུག་བསྔལ་སྣ་ཚོགས་ཉམས་སུ་མྱོང་༔ ངག་གི་དམ་ཚིག་ཉམས་གྱུར་ན༔
འདིར་ཡང་སྨྲ་བའི་བཀའ་མི་ཉན༔ སྣང་སྲིད་ཡལ་ག་འདུ་བ་དང་༔ བདེན་ཚིག་
ནུས་པ་ཟད་པར་འགྱུར༔ ཕྱི་མ་ཡི་དྭགས་ཁ་མེ་འབར༔ གླེན་ལྐུགས་བཀྲེས་སྐོམ་སྐོག་
ནད་ཅན༔ ངག་གི་མདངས་ཤོར་ནུས་པ་ཉམས༔ ཡིད་ཀྱི་དམ་ཚིག་ཉམས་གྱུར་ན༔
འདིར་ཡང་བསྙོ་འབོག་བླ་བརྡོལ་དང་༔ སེམས་གཉིས་བློ་འཁྲུགས་ཡིད་མི་བདེ༔ ཅི་
བསམ་མི་འགྲུབ་མདུན་རྒྱབ་ནོར༔ ཕྱི་མར་དམུ་ལོང་འོན་འཐིབ་ཅན༔ བྱོལ་སོང་
དུད་འགྲོ་བླུན་ལྐུགས་ལེན༔ མཐའ་འཁོབ་ཀླ་ཀློའི་གནས་སུ་སྐྱེས༔ དུག་ལྔ་ཉེས་པའི་
190

གབ་པ་སྲོག་འཛིན་་རྒྱུད།
༼ཅའོ༽
རྩ་བ་དེས༔ རིགས་དྲུག་གནས་སུ་སྦྱོངས་རེས་བྱེད༔ ཟས་གོས་གྲོགས་གྱི་ཉེས་པ་ཡི༔
གཅང་ཅན་ནད་ཀྱི་གདུང་གྱུར་ནས༔ འབྱུང་བའི་མཚོན་གྱི་རྒྱུན་དུ་སྣད༔ མཐའ་
འཁོབ་མ་དག་བསླུ་བའི་རྒྱུ༔ ལྷག་པའི་རྩ་བ་ཉེས་པ་ཡིན༔ འཁོར་བའི་གནས་སུ་རྟག་
པར་རྒྱུད༔ ཁྱད་པར་ཉེས་པའི་འདིར་ཡང་དམྱལ༔ ཕྱི་མ་འཇིག་རྟེན་དྲུག་པོར་སྦྱང༔
བཞི་པ་བསྲུང་བའི་ཡོན་ཏན་ནི༔ ལུས་ཀྱི་དམ་ཚིག་མ་ཉམས་ན༔ འདིར་ཡང་ཚེ་རིང་
ནད་མེད་ཅིང་༔ ཡིད་འོང་ཡོ་བྱད་ཕུན་སུམ་ཚོགས༔ ཕྱི་མ་ལྷ་སྐུའི་ཕྱག་རྒྱ་འཐོབ༔
ངག་གི་དམ་ཚིག་མ་ཉམས་ན༔ འདིར་ཡང་བཀའ་བརྩན་སྔགས་དང་ལྡན༔ བདེན་
པའི་ཚིག་ལ་སྤྲོ་བ་བསྐྱེད༔ ཕྱི་མ་བོན་འཁོར་བསྐོར་བར་ནུས༔ ཡིད་ཀྱི་དམ་ཚིག་མ་
ཉམས་ན༔ འདིར་ཡང་ཡིད་དགའ་སེམས་བདེ་ཞིང་༔ ཡིད་འཐད་བསམ་པའི་དོན་
རྣམས་འགྲུབ༔ ཕྱི་མ་བྱང་ཆུབ་ལམ་ལ་བགྲོད༔ ཡུན་དུ་མི་ཐོག་མངོན་སངས་རྒྱས༔
དེ་བས་དམ་ཚིག་སྲུང་བར་གཅེས༔ གལ་ཏེ་ཉམས་ན་གསོ་བའི་ཐབས༔ འཆི་མེད་
བདུད་རྩི་འདྲ་བར་བསྟེན༔ དེ་ནས་དུག་མལ་སྦྱང་བ་སྟེ༔ ཕྱི་ཡི་འདུལ་ཁྲིམས་ཉམས་
པ་ན༔ དཔག་བསམ་སྡོང་པོ་རུལ་བ་འདྲ༔ རྫ་ཆགས་འཕྲོ་ཡི་བཀང་བ་འདྲ༔ དེ་ལ་
ཉེར་ལེན་གཙོར་བསྐྱེད་ཅིང་༔ མཁན་སློབ་དཔོན་པོ་གང་འཕེལ་གྱིས༔ བརྒྱ་དང་རྩ་
བརྒྱད་མདུན་དྲུང་དུ༔ གནོང་འགྱོད་དྲག་པོས་བཤགས་བྱས་ཤིང་༔ ཚོགས་ཀྱི་ཡོ་
བྱད་རྒྱར་བསྐྱེད་ཅིང་༔ སླར་ལ་བསྐྱེད་ཏེ་སྲུང་བ་ན༔ ལྔ་བརྒྱ་འཁོར་ནས་ཚོགས་
འཁོར་སྐྱེས༔ ནང་གི་དམ་ཚིག་ཉམས་པ་ནི༔ རིན་ཆེན་བུམ་པ་དྲི་སོང་འོང་༔ ཤེལ་
སྒོང་གཡའི་གོས་པ་འདྲ༔ དེ་ལ་གཤལ་དང་གཡའ་ཕྱིས་ལྟར༔ དཔོན་གསས་དམ་
པའི་མདུན་དྲུང་དུ༔ སྒོ་གསུམ་འགྱོད་བཅས་གདུང་བའི་ཚོགས༔ ཚོགས་འཁོར་
བསྐོར་ལ་དབང་བཞི་བསྐྱེལ༔ སླར་སྲུང་བཀང་ན་འཕྲོ་ནས་སོབ༔ རྩི་ཐོག་འགྱོད་
ཕུལ་ཙམ་གྱིས༔ ཁྱད་པར་ཡང་གསང་དམ་ཚིག་ནི༔ ཡེ་སྲུང་ཆེན་པོའི་དོན་ལྡན་པས༔
191

གསུང་རབ་སྒོ་མཛོད་རིན་པོ་ཆེའི་གླེགས་བམ།
143
སྐྱོན་རྣམས་འབྱུང་བའི་མེ་དང་འདྲ༔ དམ་ཚིག་རིན་ཆེན་གསེར་དང་འདྲ༔ གསེར་
སྦྲམ་མེ་ལ་བསྲེགས་པ་ན༔ སྐྱོན་གྱིས་ཡོན་ཏན་མདངས་ཅིང་༔ མདོག་དང་ཁ་དོག་
ཕྱིར་ལ་གསལ༔ དེ་ཕྱིར་སྲུང་མཚན་བྲལ་ཞེས་སོ༔༔ འོན་ཀྱང་དམ་ཚིག་བྱ་བ་ནི༔ མ་
རྟོག་འདུལ་ཕྱིར་བསྟན་པ་ཙམ༔ དེ་བཞིན་ཉིད་ཀྱི་དོན་རྟོགས་ན༔ སྲུང་བྱ་སྲུང་བྱེད་
ག་ལ་མཆིས༔ ཡེ་སྲུང་ཆེན་པོའི་རྣམ་པར་དག༔ སྲུང་དུ་མེད་པས་ཡེ་སྲུང་དང་༔
དུས་གསུམ་སངས་རྒྱས་ཐུགས་འཆང་བས༔ དམ་ཚིག་བདག་པོ་རང་ཉིད་ལ༔ དམ་
ལ་འདས་པ་ཡོད་གྱུར་ན༔ དམ་ཚིག་རང་ཡང་ཉེས་པའི་གཞི༔ དེ་ཕྱིར་སྤང་བླང་ག་
ལ་ཡོད༔ ཐམས་ཅད་ཀུན་བཟང་རང་བཞིན་ཡིན༔ སངས་རྒྱས་ངོ་བོ་གཞན་ལ་མེད༔
རང་སེམས་མངོན་པར་བྱང་ཆུབ་སར༔ རྒྱ་ཆད་ཕྱོགས་ལྟུང་མཐར་མི་དམིག༔ སྲོག་
མེད་བདུད་བྲལ་འཆི་མེད་སྐུ༔ བསད་གསོ་གཉིས་མེད་ཡུལ་ལས་འདས༔ སྦྱིན་
ཆགས་གཉིས་མེད་མཉམ་པའི་ཀློང་༔ སྲུང་བྱ་སྲུང་བྱེད་ང་ཡི་ངང་༔ ང་ཡི་སྙིང་པོ་
འགྱུར་བ་མེད༔ བཏག་པ་ཐམས་ཅད་མིང་དང་རྫུན༔ དེ་ནི་རྫུན་ལས་རྫུན་བསྐྱེད་པ༔
རྫུན་གྱི་སྙིང་པོ་དེ་དུས་ཟད༔ བདེན་རྫུན་གཉིས་མེད་ཀུན་ཚང་དང་༔ ཆགས་པ་
མེད་པའི་དོན་ལ་ཆགས༔ རོལ་པ་མེད་པ་དབྱིངས་ལ་རོལ༔ ཆགས་སྡང་གཉིས་མེད་
ཡེ་སྲུང་དམ༔ བདེ་ཆེན་རྒྱལ་པོ་འདུ་འབྲལ་མེད༔ དུས་གསུམ་མི་འགྱུར་ཨེ་མ་ཧོ༔
གུ་ཧྱ་རྒྱ་རྒྱ་རྒྱ་རྒྱ༔ དེ་ལྟར་གསས་མཁར་རིན་པོ་ཆེའི༔ ལྟ་སྤྱོད་བསྒོམ་པ་དམ་ཚིག་
འབྲས༔ རྒྱུད་ཀྱི་རྒྱལ་པོ་མཁའ་འདྲ་ལ༔ གསང་བའི་དམ་ཚིག་གཉེར་གཏད་ཚུལ༔
གསང་ཞེས་སྔགས་པའི་དོན་དུ་བསྟན༔ ཅེས་གསུངས་སྭོ༔༔ གསས་མཁར་རིན་པོ་ཆེ་
ཐིག་ལེ་དབྱིངས་ཆེན་གཡུང་དྲུང་བརྡོམ་རྒྱུད་ཀྱི་གསང་བ་འདུས་པ་དོན་གྱི་རྒྱུད་ལས་
གཡུང་དྲུང་གབ་པའི་སྲོག་འཛིན་གྱི་རྒྱུད་བསྟན་པའི་ལེའུ་རྫོགས་སྭོ ༔༔
གམཏྲིཝཧྱ བདག་འདྲ་གཡུང་དྲུང་བདུད་འདུལ་ཐོག་མེད་རྩལ་གྱི་དངོས་གྲུབ་
192

གབ་པ་སྲོག་འཛིན་་རྒྱུད།
༼ཅའོ༽
ཏུ་བབས་པ་སྤེལ་བའོ༔༔ དགེའོ༔༔